ครั้งแรกที่ได้ชิมก็เพราะเห็นคนมุงๆ หน้าร้านเต็มไปหมด เลยต้องเข้าไปซื้อมาลอง ตัวร้านไม่มีที่ให้นั่งทาน ต้องซื้อกลับเท่านั้น

ชีสเค้กร้านนี้มีให้เลือกแบบร้อนหรือเย็น แถมถ้วยขนาดกำลังดีสำหรับทาน 1 คน ไม่อิ่มมากเกินไป ราคาไม่แพงอีกต่างหาก ปกติถ้าไปซื้อชีสเค้กตามร้านอื่น มักจะต้องซื้อมาทั้งก้อน เยอะเกินไปถ้าไม่มีคนยอมกินด้วย ก็จะอ้วนโดยใช่เหตุ

ชีสเค้กแบบร้อน มาแบบอุ่น นุ่มๆ หอมมาก รสชีสไม่เลี่ยนเกินไป ต้องทานใหม่ๆ ถ้าทิ้งไว้คงอร่อยน้อยลง ส่วนใหญ่ก็นั่งทานเอาแถวๆ ข้างทาง

Pudding อร่อยตามแบบ pudding ญี่ปุ่นทั่วไป ไม่ได้โดดเด่นกว่าร้านอื่น ส่วนตัวมีร้านที่ชอบมากกว่าร้านนี้